Emberizoj

Emberiza estas genro de paseroformaj birdoj de la familio de Emberizedoj. Tiu genro estas la tipa genro de la familio kaj nomigas ĝin. Ĝi enhavas ĉirkaŭ 40 speciojn, el kiuj multaj havas buntajn kapobildojn kaj kelkaj havas flavajn kolorojn en kapo aŭ subaj partoj, dum supraj estas tipe brunecaj aŭ striecaj.

La termino Emberizoj estas uzata por la specioj de la genro Emberiza aŭ ankaŭ por la membroj de la tuta familio, tio estas kiel sinonimo de Emberizedoj, por multaj el kiuj (escepte tiuj de la genro "Emberiza" kaj la plej proksimaj parencoj) oni uzas ankaŭ la komunan nomon de fringoj.

 Listo de specioj 
 Flava emberizo, Emberiza citrinella
 Blankverta emberizo, Emberiza leucocephalus
 Heĝemberizo Emberiza cirlus
 Tibeta emberizo, Emberiza koslowi
 Rokemberizo, Emberiza cia
 Godlevska emberizo, Emberiza godlewskii
 Herbejemberizo, Emberiza cioides
 Jankovska emberizo, Emberiza jankowskii
 Bukanana emberizo, Emberiza buchanani
 Flavgriza emberizo, Emberiza cineracea
 Hortulano, Emberiza hortulana
 Brunbrusta emberizo, Emberiza stewarti
 Rustemberizo, Emberiza caesia
 Sahara emberizo, Emberiza sahari
 Striemberizo, Emberiza striolata
 Alaŭdemberizo, Emberiza impetuani
 Cinamobrusta emberizo, Emberiza tahapisi
 Sokotra emberizo, Emberiza socotrana
 Kabemberizo, Emberiza capensis
 Okrapuga emberizo, Emberiza yessoensis
 Tristrama emberizo, Emberiza tristrami
 Brunorela emberizo, Emberiza fucata
 Malgranda emberizo, Emberiza pusilla
 Flavbrova emberizo, Emberiza chrysophrys
 Arbaremberizo, Emberiza rustica
 Flavgorĝa emberizo, Emberiza elegans
 Brunrubanda emberizo, Emberiza aureola
 Orbrusta emberizo, Emberiza flaviventris
 Somalia emberizo, Emberiza poliopleura
 Brunpuga emberizo, Emberiza affinis
 Kabanisa emberizo, Emberiza cabanisi
 Ruĝbruna emberizo, Emberiza rutila
 Nigrakapa emberizo, Emberiza melanocephala
 Brunkapa emberizo, Emberiza bruniceps
 Sulfurflava emberizo, Emberiza sulphurata
 Maskemberizo, Emberiza spodocephala
 Griza emberizo, Emberiza variabilis
 Palasa emberizo, Emberiza pallasi
 Kanemberizo, Emberiza schoeniclus
 Longkrura emberizo, Emberiza alcoveri (prahistoria birdo de fino de Kvaternaro)

Kategorio:Paseroformaj
Kategorio:Emberizedoj
Kategorio:Birdoj de Ameriko
Kategorio:Birdoj de Eŭropo
Kategorio:Birdoj de Azio